The Hooters

The Hooters – amerykańsko skupina rokowo ze Filadelfiji, fungujůnco we lotach 1980-1995, reaktywowano we 2001. Znůmo ze szlagrůw takich kej "All You Zombies", "Johnny B", "And We Danced", "500 Miles" i "Satellite".

Pora rokůw ze anfanga fůnkcjůnowańo skupiny uograniczoły śe do wystympůw we klubach a radyjowych sztacyjach. We 1983 The Hooters wydali swůj pjyrszy albům Amore, ze uoryginalnům wersyjům "All You Zombies", kery przedoł śe we ůng. 100 000 ygzymplorzy. Skupina spůłpracowoła ńyskorzi ze Cyndi Lauper przi nagrańu singla "Time After Time".

Drugo halba lot 80. to uokres nojwjynkszych sukcesůw skupiny sztartńynty platynowym sztatusym jeich drugij platy Nervous Night. We 1995 The Hooters zawjeśili swoja dźołalność na nastympne szyść lot. We 2001 doszło do reaktywacyji skupiny. 21 listopada tygo samygo roku skupina zagroła jedyn kůncyrt we Filadelfiji na 20-leće lokalnego radyja WMMR ze Pynsylwańiji. We 2003 uodbyła liczůnco 17 wystympůw trasa kůncyrtowo na teryńe Mjymcůw, ńyskorzi we 2004 i 2005 nastympne dwje trasy po Mjymcach, Szwajcaryji a Szwecyji. We czyrwcu 2006 uodbyło śe pjyrsze po reaktywacyji tournée sskupinyy we Zjednoczůnych Sztatach.

We drugij halbje 2006 skupina sztartła nagrywać nowy materjoł, pjyrszy uod wydańo we 1993 platy Out of Body. Nowy albům, Time Stand Still, ukozoł śe 14 wrześńa 2007.

 Skłod 
 Teroźni skłod skupiny 
 Eric Bazilian – wokal, gitary, harmonijka, saksofůn, mandolina (uod 1980 do 1995 i uod 2001)
 Rob Hyman – śpjyw, klawjyry, cyjo (uod 1980 do 1995 i uod 2001)
 David Uosikkinen – perkusyjo (od 1980 do 1995 i od 2001)
 John Lilley – gitara, mandolina, klawjyry, śpjyw (uod 1980 do 1995 i uod 2001)
 Fran Smith, Jr. – basgitara, śpjyw (od 1980 do 1995 i od 2001)

 Downe człůnki skupiny 
 Bobby Woods – basgitara (uod 1980 do 1983)
 John Kuzma – gitara (uod 1980 do 1983)
 Andy King – basgitara (uod 1984 do 1987)
 Rob Miller – basgitara (uod 1983 do 1984)
 Mindy Jostyn – krzipce, harmonijka (uod 1992 do 1994)

 Dyskografijo 
 Albůmy 
 Rok Titel US Chart za rajům RIAA Certyfikacyjo Sztudyjne albůmy1983Amore——1985 Nervous Night122 x Multi-Platinum1987One Way Home27Gold1989Zig Zag115—1993Out of Body——2007Time Stand Still—— Kůncertowe albůmy1994The Hooters Live——2008Both Sides Live—— Kuplůngi1996Hooterization: A Retrospective——

 Single 
RokŚpjywkaBillboard Hot 100Mainstream Rock TracksUK Singles ChartAlbum1985"And We Danced"213—Nervous Night1985"All You Zombies"5811—Nervous Night1986"Where Do the Children Go"3834—Nervous Night1986"Day by Day"183—Nervous Night1987"Satellite"611322One Way Home1987"Johnny B"613—One Way Home1988"Karla with a K"———One Way Home1989"500 Miles"9720—Zig Zag1990"Brother, Don't You Walk Away"—37—Zig Zag

 Filmografijo 
 1986: Nervous Night
 2004: The Ultimate Clip Collection

 Necowe uodwołańa 
 Uoficjalno neczajta 
 Profil skupiny na zajće MySpace 

Kategoryjo:Amerikańske rokowe skupiny